Γ.Σ. Χαλανδρίου

Ο Γυμναστικός Σύλλογος Χαλανδρίου είναι ελληνικό αθλητικό σωματείο που δραστηριοποιείται στο Χαλάνδρι, στο νομό Αττικής, όπου και βρίσκεται η έδρα του, το Δημοτικό Γυμναστήριο Χαλανδρίου «Νίκος Πέρκιζας». Επίσημο έτος ίδρυσής του είναι το 1981. Διατηρεί τμήματα καλαθοσφαίρισης (με χρώματα το κόκκινο και το λευκό), πετοσφαίρισης (με χρώματα το πράσινο και το μαύρο), καθώς και στίβου. Σύμβολό του είναι το περιστέρι με το κλαδί ελιάς στο ράμφος.

 Κατά την αγωνιστική περίοδο 2011-12 ο σύλλογος συμμετείχε στους αγώνες του Πρωταθλήματος της Α' Κατηγορίας Ανδρών της Ε.Σ.Κ.Α., χωρίς ωστόσο να καταφέρει να ανέλθει στις εθνικές κατηγορίες. Ωστόσο η αδυναμία συμμετοχής της ΑΕΚ Άργους στο Πρωτάθλημα της Β' Εθνικής Κατηγορίας επέφερε ανακατατάξεις, αποτέλεσμα των οποίων ήταν η προώθηση της ομάδας του Χαλανδρίου στη Γ' Εθνική. Κατά την τρέχουσα αγωνιστική περίοδο, 2012-13, ο Γ.Σ. Χαλανδρίου έλαβε μέρος στο Πρωτάθλημα του 1ου Ομίλου Νότου της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 6η θέση του βαθμολογικού πίνακα.Έδρα του τμήματος είναι το κλειστό του Δημοτικού Γυμναστηρίου Χαλανδρίου «Νίκος Πέρκιζας», ενώ καθήκοντα προπονητή της αγωνιστικής ανδρικής ομάδας διατηρεί ο Αργύρης Καρούτζος. Την περίοδο 2011-2012, ο Γ.Σ. Χαλανδρίου κατέβασε για πρώτη φορά μετά από 15 χρόνια ομάδα σε αγωνιστικό πρωτάθλημα. Έτσι, η γυναικεία ομάδα του Γ.Σ. Χαλανδρίου συμμετείχε στο β΄ όμιλο της Γ' Ε.Σ.Π.Α.Α.Α. γυναικών που τερμάτισε αήττητη με 48-1 σετ, ενώ στα play-offs κατέκτησε την πρώτη θέση, αήττητη, κερδίζοντας την άνοδο για τη Β΄ Ε.Σ.Π.Α.Α.Α. γυναικών. (η οποία απ' το 2012-2013 ονομάστηκε Τοπική Κατηγορία Ε.Σ.Π.Α.Α.Α. γυναικών). Την περιόδο 2012-13, ο Γ.Σ. Χαλανδρίου έλαβε μέρος στο Πρωτάθλημα Γυναικών της Τοπικής Κατηγορίας Γυναικών Ε.Σ.Π.Α.Α.Α (πρώην Β΄Ε.Σ.Π.Α.Α.Α. γυναικών) και τερμάτισε στην πρώτη θέση στην κανονική περίοδο του πρωταθλήματος με μόλις μία ήττα και στους αγώνες κατάταξης (play-offs) νίκησε τους αντιπάλους του και πήρε ως πρωταθλητής την άνοδο για το Εθνικό Περιφερειακό Πρωτάθλημα (πρώην Α. Ε.Σ.Π.Α.Α.Α. γυναικών). Επίσης, συμμετείχε στο Κύπελο Ε.Σ.Π.Α.Α.Α, όπου έφτασε μέχρι την ημιτελική φάση. Κατά την αγωνιστική περίοδο, 2013-2014, ο Γ.Σ. Χαλανδρίου συμμετείχε στον Α΄ όμιλος της Β΄ Εθνικής- Εθνικό Περιφερειακό πρωτάθλημα γυναικών και στο Κύπελο Ελλάδος. Στο πρωτάθλημα τερμάτισε στη δεύτερη θέση, τόσο στην κανονική περίοδο όσο και στα play-offs, πίσω απ' τον Α.Ο. Παλλήνης. Τερματίζοντας στη δεύτερη θέση του ομίλου, αξιοποίησε το δικαίωμα διεκδίκησης ενός ακόμα εισιτηρίου στην Α2 Εθνική κατηγορία γυναικών, μέσω τουρνουά ανόδου. Έτσι το, τριήμερο 7-9/06 στην πόλη της Λαμίας, επικράτησε της Μ.Ε.Ν.Τ. με 3-2 και του Α.Γ.Ο.Γ. Ευρυάλη με 3-1 και κατάφερε να κερδίσει το εισιτήριο για την Α2 της αγωνιστικής περιόδου 2014-2015. Έδρα του τμήματος είναι το κλειστό του Δημοτικού Γυμναστηρίου Χαλανδρίου «Νίκος Πέρκιζας». Μέχρι 20/02 επικεφαλής προπονητής ήταν ο Ανδρέας Γερονίκος οπότε και υπέβαλε την παραίτησή του. Κατά την αγωνιστική περίοδο, 2014-2015, ο Γ.Σ. Χαλανδρίου συμμετέχει στο β΄ όμιλο της Α2 Εθνικής κατηγορίας γυναικών Έδρα του τμήματος είναι το κλειστό του Δημοτικού Γυμναστηρίου Χαλανδρίου «Νίκος Πέρκιζας». Το τμήμα διατηρεί ακαδημίες παιδιών και αγωνιστικές αναπτυξιακές ομάδες κοριτσιών. Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., το τμήμα στίβου του Γ.Σ. Χαλανδρίου βρέθηκε στην 229η θέση (σε σύνολο 321 συλλόγων). Την επόμενη χρονιά ανέβηκε μία θέση (σε σύνολο 299 συλλόγων). Στην αξιολόγηση του 2012 έκανε άλμα στην 157η θέση (σε σύνολο 281 συλλόγων). Γ.Σ. Χαλανδρίου, επίσημος ιστότοπος. Γ.Σ. Χαλανδρίου, επίσημος ιστότοπος τμήματος καλαθοσφαίρισης. Γ.Σ. Χαλανδρίου, επίσημος ιστότοπος τμήματος πετοσφαίρισης. Γ.Σ. Χαλανδρίου, επίσημος ιστότοπος τμήματος στίβου.